CELEX: 32021D0477
Language: lt
Date: 2021-03-18 00:00:00
Title: Komisijos įgyvendinimo sprendimas (ES) 2021/477 2021 m. kovo 18 d. kuriuo patvirtinami Suomijos ir Švedijos pateikti nacionalinių salmonelių kontrolės tam tikruose gyvuose gyvūnuose ir gyvūniniuose produktuose programų pakeitimai (pranešta dokumentu Nr. C(2021) 1672) (Tekstas autentiškas tik suomių ir švedų kalbomis)

2021 3 22   
               
               
                  LT
               
               
                  Europos Sąjungos oficialusis leidinys
               
               
                  L 99/75
               
            
         KOMISIJOS ĮGYVENDINIMO SPRENDIMAS (ES) 2021/477
         2021 m. kovo 18 d.
         kuriuo patvirtinami Suomijos ir Švedijos pateikti nacionalinių salmonelių kontrolės tam tikruose gyvuose gyvūnuose ir gyvūniniuose produktuose programų pakeitimai
         
            
               (pranešta dokumentu Nr. C(2021) 1672)
            
         
         (Tekstas autentiškas tik suomių ir švedų kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1), ypač į jo 6 straipsnio 3 dalį,
         kadangi:
         
                     (1)
                  
                  
                     Suomijos pateikta salmonelių kontrolės tam tikruose gyvuose gyvūnuose ir gyvūniniuose produktuose veiksmų programa, kuri, be kita ko, taikoma veislei, produkcijai ir skerdimui skirtiems galvijams ir kiaulėms, taip pat jautienai, kiaulienai ir paukštienai, buvo patvirtinta Komisijos sprendimu 94/968/EB (2);
                  
               
                     (2)
                  
                  
                     Švedijos pateikta salmonelių kontrolės tam tikruose gyvuose gyvūnuose ir gyvūniniuose produktuose veiksmų programa, kuri, be kita ko, taikoma veislei, produkcijai ir skerdimui skirtiems galvijams ir kiaulėms, jautienai ir kiaulienai, buvo patvirtinta Komisijos sprendimu 95/50/EB (3);
                  
               
                     (3)
                  
                  
                     Suomijos pateikta nacionalinė salmonelių kontrolės veisliniuose Gallus gallus rūšies vištų pulkuose programa buvo patvirtinta Komisijos sprendimu 2006/759/EB (4), Suomijos pateikta nacionalinė salmonelių kontrolės Gallus gallus rūšies dedeklių vištų pulkuose programa buvo patvirtinta Komisijos sprendimu 2007/848/EB (5), Suomijos pateikta nacionalinė salmonelių kontrolės Gallus gallus rūšies broilerių pulkuose programa buvo patvirtinta Komisijos sprendimu 2008/815/EB (6) ir Suomijos pateikta nacionalinė salmonelių kontrolės kalakutuose programa buvo patvirtinta Komisijos sprendimu 2009/771/EB (7);
                  
               
                     (4)
                  
                  
                     Suomijos pateikti salmonelių kontrolės veisliniuose Gallus gallus rūšies vištų pulkuose programos pakeitimai buvo patvirtinti Komisijos sprendimu 2007/849/EB (8);
                  
               
                     (5)
                  
                  
                     2020 m. kovo 10 d. Suomija pateikė Komisijai patvirtinti savo salmonelių kontrolės tam tikruose gyvuose gyvūnuose ir gyvūniniuose produktuose veiksmų programos pakeitimus, susijusius su jautiena, kiauliena, paukštiena bei veislei, produkcijai ir skerdimui skirtais galvijais ir kiaulėmis, taip pat savo nacionalinių salmonelių kontrolės veisliniuose Gallus gallus rūšies vištų pulkuose, Gallus gallus rūšies dedeklių vištų pulkuose, Gallus gallus rūšies broilerių pulkuose ir kalakutuose programų pakeitimus;
                  
               
                     (6)
                  
                  
                     2019 m. lapkričio 26 d. Švedija pateikė Komisijai patvirtinti savo salmonelių kontrolės tam tikruose gyvuose gyvūnuose ir gyvūniniuose produktuose veiksmų programos pakeitimus, susijusius su jautiena, kiauliena bei veislei, produkcijai ir skerdimui skirtais galvijais ir kiaulėmis;
                  
               
                     (7)
                  
                  
                     siūlomi šių programų pakeitimai valstybėms narėms buvo pateikti 2020 m. gruodžio 10 d. Augalų, gyvūnų, maisto ir pašarų nuolatinio komiteto posėdyje. Juose atsižvelgiama į pasikeitusią padėtį Suomijoje ir Švedijoje ir jie atitinka Reglamente (EB) Nr. 2160/2003 nustatytus reikalavimus;
                  
               
                     (8)
                  
                  
                     todėl siūlomi pakeitimai turėtų būti patvirtinti;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            2020 m. kovo 10 d. Suomijos pateikti pakeitimai dėl jautienos, kiaulienos, paukštienos ir veislei, produkcijai ir skerdimui skirtų galvijų ir kiaulių, susiję su Sprendimu 94/968/EB patvirtinta jos salmonelių kontrolės tam tikruose gyvuose gyvūnuose ir gyvūniniuose produktuose veiksmų programa, yra patvirtinami.
         
         
            2 straipsnis
            2019 m. lapkričio 26 d. Švedijos pateikti pakeitimai dėl jautienos, kiaulienos bei veislei, produkcijai ir skerdimui skirtų galvijų ir kiaulių, susiję su Sprendimu 95/50/EB patvirtinta jos salmonelių kontrolės tam tikruose gyvuose gyvūnuose ir gyvūniniuose produktuose veiksmų programa, yra patvirtinami.
         
         
            3 straipsnis
            Sprendimu 2006/759/EB patvirtintos nacionalinės salmonelių kontrolės veisliniuose Gallus gallus rūšies vištų pulkuose programos pakeitimai, kuriuos Suomija pateikė 2020 m. kovo 10 d., yra patvirtinami.
         
         
            4 straipsnis
            Sprendimu 2007/848/EB patvirtintos nacionalinės salmonelių kontrolės Gallus gallus rūšies dedeklių vištų pulkuose programos pakeitimai, kuriuos Suomija pateikė 2020 m. kovo 10 d., yra patvirtinami.
         
         
            5 straipsnis
            Sprendimu 2008/815/EB patvirtintos nacionalinės salmonelių kontrolės Gallus gallus rūšies broilerių pulkuose programos pakeitimai, kuriuos Suomija pateikė 2020 m. kovo 10 d., yra patvirtinami.
         
         
            6 straipsnis
            Komisijos sprendimu 2009/771/EB patvirtintos nacionalinės salmonelių kontrolės kalakutuose programos pakeitimai, kuriuos Suomija pateikė 2020 m. kovo 10 d., yra patvirtinami.
         
         
            7 straipsnis
            Šis sprendimas skirtas Suomijos Respublikai ir Švedijos Karalystei.
         
         
            Priimta Briuselyje 2021 m. kovo 18 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 325, 2003 12 12, p. 1.
         
            (2)  1994 m. gruodžio 28 d. Komisijos sprendimas 94/968/EB, patvirtinantis salmonelių kontrolės tam tikruose Suomijos pateiktuose gyvuose gyvūnuose ir gyvūninės kilmės produktuose veiklos programą (OL L 371, 1994 12 31, p. 36).
         
            (3)  1995 m. vasario 23 d. Komisijos sprendimas 95/50/EB, patvirtinantis salmonelių kontrolės tam tikruose Švedijos pateiktuose gyvuose gyvūnuose ir gyvūniniuose produktuose veiksmų programą (OL L 53, 1995 3 9, p. 31).
         
            (4)  2006 m. lapkričio 8 d. Komisijos sprendimas 2006/759/EB dėl tam tikrų nacionalinių salmonelių kontrolės veisliniuose Gallus gallus rūšies vištų pulkuose programų patvirtinimo (OL L 311, 2006 11 10, p. 46).
         
            (5)  2007 m. gruodžio 11 d. Komisijos sprendimas 2007/848/EB dėl tam tikrų nacionalinių salmonelių kontrolės Gallus gallus rūšies dedeklių vištų pulkuose programų patvirtinimo (OL L 333, 2007 12 19, p. 83).
         
            (6)  2008 m. spalio 20 d. Komisijos sprendimas 2008/815/EB dėl tam tikrų nacionalinių salmonelių kontrolės Gallus gallus rūšies broilerių pulkuose programų patvirtinimo (OL L 283, 2008 10 28, p. 43).
         
            (7)  2009 m. spalio 20 d. Komisijos sprendimas 2009/771/EB dėl kai kurių nacionalinių Salmonella kontrolės kalakutuose programų patvirtinimo (OL L 275, 2009 10 21, p. 28).
         
            (8)  2007 m. gruodžio 12 d. Komisijos sprendimas 2007/849/EB, patvirtinantis Suomijos pateiktus nacionalinės salmonelių kontrolės veisliniuose Gallus gallus rūšies vištų pulkuose programos pakeitimus (OL L 333, 2007 12 19, p. 85).